Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 528

4. Pedagógiai ismeretek problémacentrikus bemutatása Témakörök Követelmények középszinten Követelmények emelt szinten 4.1. Általános pedagógia Indokolja, hogy a nevelési célmeghatározások kiinduló pontjai a szükségletek. Jellemezze az egyes szükségletek életkor szerinti változását a nevelési feladatok összefüggésében példák segítségével. Mutasson rá az érték és az értékorientáció megjelenésére a nevelésben. Csoportosítsa és jellemezze példák bemutatásával a képességeket. (testi, értelmi, szociális) Mutasson rá az öröklés, a környezet és a nevelés kölcsönhatására a személyiség fejlesztésében kísérleti bizonyítékok felhasználásával. Értelmezze a nevelhetőség kérdését konkrét példák bemutatásával. Jellemezze a nevelés korlátait, azok forrásainak, megnyilvánulásainak megjelölésével. Értelmezze példák segítségével a nevelés és a rokon fogalmak közötti kapcsolatot. Indokolja, hogy a nevelhetőség kérdésének eldöntése csak több tényező komplex vizsgálatával lehetséges. Mondjon példákat a nevelés korlátait képező külső vagy belső zavarokra, elemezze azokat a kiváltó okok komplex vizsgálatával. 4.2. A pedagógus és a gyermek a nevelés folyamatában Érvekkel alátámasztva értékelje a pedagógus szerepét a nevelés folyamatában. Mutassa be az általa fontosnak tartott pedagógus személyiségjellemzőket, érveljen mellettük oktatás szakmacsoportos ismereteit felhasználva. Mutasson rá milyen elvárásoknak kell megfelelni a nevelőnek a nevelési folyamat szervezése, irányítása közben. Példákkal bizonyítsa a nevelési stílus közösségre és egyénre gyakorolt hatásának összefüggését. Értelmezze a pedagógus etikát. Mutassa be az összefüggést az alapvető értékek (általános emberi jog, gyermekjog) és a pedagógus kompetenciája között. Rendszerezze és jellemezze a nevelési módszereket. Magyarázza meg alkalmazásuk általános követelményeit. Ismerje fel, hogy a nevelési módszerek alkalmazása érdekében figyelembe kell venni a gyermek egyéni sajátosságait, a nevelési célokat, feladatokat. Gyakorlati példával mutassa be valamely módszer eredményes vagy eredménytelen voltát, elemezze okait. Példák segítségével mutassa be a leggyakrabban előforduló nevelési nehézségeket és eredményüket. Értelmezze példák segítségével, hogy milyen szerepet tölt be a nevelő az értékközvetítésben. Mutassa be a pedagógusokkal szemben támasztott társadalmi követelményeket. Értelmezze konkrét példák segítségével a pedagógus-szerepelvárásokat. Elemezze példák segítségével a módszerek inadekvát használatának következményeit, hatásukat a személyiség alakulására. 4.3. A nevelés mint a viselkedés alakítása Értékelje a szokások, hagyományok szerepét a viselkedésminták elsajátításának folyamatában. Ismerje fel a nevelési feladatok és a motiválás összefüggését az egyes szükségletek vonatkozásában. Értelmezze, mit jelent az egészséges életmód, és hogyan nevelhetjük a gyermeket egészséges életmódra. Magyarázza meg az összefüggést a társas/tárgyi környezetben való hatékonyság és a fejlődési, nevelési tényezők között. Értelmezze a környezettudatos magatartást. 2009/56. szám Mutassa be a biztonságszükséglet és a gyermek életritmusa közötti összefüggést. Értelmezze a rend szerepét az ember életmódjában, környezetében, mindennapi tevékenységében példa bemutatásával. Mutasson rá a pedagógus esetében a renddel kapcsolatos magatartásminták elsajátításának értékére. Értelmezze, hogy a szeretet nem csak szükséglet, hanem a nevelőhatás alapja is. Mutassa be saját példáján az empátia, tolerancia és a hatékony együttműködés összefüggését a társas kapcsolataiban. Mutassa be a tisztelet, a szabadság és a fegyelem szükséglet kielégítésének jellemzőit. Példa segítségével értelmezze a frusztráció és az agresszív viselkedés kapcsolatát. Értelmezze példákkal illusztrálva, hogy az udvariasságnak, a tiszteletnek, a fegyelemnek és a szabadságnak mi a szerepe a társas kapcsolatokban. Mutassa be példa illusztrálásával, hogyan segíthetjük a tudásvágy, az esztétikai és önmegvalósítási szükséglet kielégítését. Értelmezze az empátia és tolerancia szerepét a csecsemő, a kisgyermek az óvodás és a kisiskolás gyermek nevelésében. Mutasson rá példák segítségével az agresszió elleni nevelés lehetőségeire 4.4. A szocializáció színterei Értékelje a család szerepét a személyiségfejlődésben. Elemezze különböző családi nevelési hatások személyiségfejlődésre gyakorolt hatását Mutassa be a családi és intézményes nevelés kapcsolatát, az együttműködés lehetőségét Osztályozza a nevelés különböző eseteit, ismertesse az egyes esetek tüneteit, azok okait és a problémakezelés lehetséges módjait. Elemezze a család szociális, társadalmi, intellektuális helyzetének hatását a gyermek személyiségfejlődésére példák felhasználásával. Mutasson be és elemezzen olyan családi szerepeket, magatartásmintákat, melyek nevelési problémahelyzeteket okozhatnak. Tárja fel, és magyarázza meg az ok/okozati összefüggést. 4.5. A nevelés eszközei . Csoportosítsa a játékfajtákat fejlesztő hatásuk szempontjából. Elemezzen egy konkrét játékhelyzetet a tevékenység fejlesztő hatásának, nevelőértékének bemutatásával. Indokolja, hogy a társadalom és benne az egyén fejlődésének fontos tényezője a munka. Tárja fel a különbséget a gyermek és a felnőtt munkatevékenysége között. Mutassa be a munka megszervezésének feltételeit és lehetőségeit az egyes életkorokban példák segítségével. Elemezze, hogyan befolyásolják az egyéni és életkori sajátosságok a munka feltételeinek, a munka lehetőségeinek alakítását és a nevelő magatartását. Értékelje a játék, a mese, a báb szerepét a gyermek személyiségfejlődése szempontjából példákkal illusztrálva. Hasonlítsa össze pedagógiai és pszichológiai szempontból a gyermek játék- és munkatevékenységét Gyakorlati példán keresztül mutassa be, hogyan tervezné meg adott gyerekcsoport (óvodás/kisiskolás) játék és/vagy munkatevékenységét. Indokolja a választott szervező-, irányító- és értékelő tevékenységet pszichológiai szempontból 2009/56. szám 4.6. Az oktatás mint a nevelés eszköze Magyarázza meg az oktatási célok komplex jellegét, hierarchiáját. Hospitálási tapasztalatai alapján elemezze az oktatási folyamat szubjektív tényezőinek hatását a gyermek tanulási tevékenységére. Példák segítségével mutassa be, különböző tanulási helyzetekben milyen tanulási-tanítási stratégiákat alkalmazna. Értelmezze a munkaformák és az életkori sajátosságok összefüggését. Magyarázza meg a differenciálás szükségességét és lehetőségét a tanulók közötti különbségek megjelölésével konkrét példa alapján. Csoportosítsa és jellemezze az oktatás módszereit és eszközeit, kiválasztásának szempontjait. Példák segítségével mutassa be az egyes módszerek előnyeit, hátrányait. Foglalja össze a különböző értékelési módok előnyeit, hátrányait. Elemezze az oktatás hatékonyságát befolyásoló pszichológiai-nevelési tényezőket Példák segítségével szakszerűen elemezze az oktatás személyiségfejlesztő hatását. Mutassa be és értelmezze a tanítástanulás rendszerszemléletű modelljét. Gyűjtse össze milyen tényezők indokolják a differenciált tanulásszervezést. Példák segítségével elemezze saját tanulási tevékenységének hatékonyságát. Magyarázza meg hogyan oldható fel a tanuló teljesítményének értékelésében az objektivitás (egységes követelmények) és az egyéni sajátosságok figyelembevétele közötti ellentmondás. Gyűjtsön példákat pedagógiai döntéshozatalra, elemezze és értékelje a döntés előzményeit és hatását pedagógiai szempontból.

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes